**Anexa 1.3 – Glosar de termeni**

***Activele fixe*** sunt acele active deținute de către agenții economici și/sau de către instituțiile publice în scopul utilizării lor pe termen lung. Activele fixe includ activele fixe corporale și necorporale;

***Active fixe necorporale*** - active fixe fără substanță fizică, care se utilizează pe o perioadă mai mare de un an; ele pot fi brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;

***Active fixe corporale*** - active fixe care îndeplinesc cumulativ două condiții: au valoarea de intrare mai mare 2.500 lei și durata normală de utilizare mai mare de un an;acestea pot fi terenuri, clădiri și instalații, utilaje și echipamente;

***Activitate economică*** reprezintă orice activitate care constă în furnizarea de bunuri, servicii și lucrări pe o piață;

***Activitate de baza*** in cadrul proiectului reprezinta activitatea sau pachetul de activitati declarate de beneficiar ca fiind principale sau de referinta pt proiect, care se verifica de catre autoritatea de autoritatea de management si care este cuprinsa in planul de monitorizare.

***Activitatea de prevenire a neregulilor*-** identificarea şi gestionarea riscurilor, elaborarea şi urmărirea aplicării procedurilor de management şi a celorlalte instrumente de control intern, care asigură corectitudinea acordării şi utilizării fondurilor europene şi/sau a fondurilor publice naţionale aferente acestora *(art. 2, alin. (1) lit. s) din O.U.G. nr. 66/2011, cu modificările și completările ulterioare)*

***Ajutor de stat*** înseamnă orice măsură care îndeplinește toate criteriile prevăzute la art. 107, alin. (1) din Tratatul privind funcționarea Uniunii Europene (TFUE), respectiv să implice transferul de resurse de stat, să se materializeze într-un avantaj economic de care întreprinderea nu ar fi beneficiat în mod normal, să fie selectiv și să aibă un efect potenţial asupra concurenţei şi comerţului între Statele Membre;

***Analiza DNSH*** – analiza realizată pentru a determina dacă o activitate economică/investiţie este durabilă din punctul de vedere al mediului, în conformitate cu prevederile Regulamentului (UE) 2020/852 (“Regulamentul privind taxonomia”);

***Caracterul durabil*** al operațiunilor este definit în conformitate cu art. 65 din Regulamentul UE 1060/2021 și se referă la menținerea unei operațiuni constând în investiții în infrastructură sau în investiții productive pe o perioadă de trei/cinci ani de la efectuarea plății finale sau în termenul prevăzut de normele privind ajutoarele de stat. Astfel, pe perioada respectivă, beneficiarul nu trebuie să:

1. înceteze activitatea productivă sau să o transfere în afara regiunii de nivel NUTS 2 în care a primit sprijin;
2. să efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
3. să efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

***Cererea de plată*** cererea depusă de către un beneficiar/lider al unui parteneriat prin care se solicită autorității de management virarea sumelor necesare pentru plata cheltuielilor eligibile, rambursabile conform contractului/deciziei/ordinului de finanțare, în baza facturilor, facturilor de avans (*art. 2 OUG.nr**. 133/2021)*

***Cerere de rambursare aferentă cererii de plată-*** documentul depus de către un beneficiar/lider al unui parteneriat prin care se justifică utilizarea sumelor solicitate prin cererea de plată (*art. 2 OUG.nr. 133/2021)*

***Cererea de rambursare-*** cerere depusă de către un beneficiar/lider al unui parteneriat prin care se solicită autorităţii de management virarea sumelor aferente cheltuielilor eligibile efectuate conform contractului/deciziei de finanţare sau prin care se justifică utilizarea prefinanţării (*art. 2 OUG.nr. 133/2021)*

***Contractul de finanțare*** este actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;

***Conflictul de interese*** există în cazul în care „exercitarea imparțială și obiectivă a funcțiilor unui actor financiar sau ale unei alte persoane” implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

***Documentație de atribuire*** reprezintadocumentul achiziției care cuprinde cerințele, criteriile, regulile și alte informații necesare pentru a asigura operatorilor economici o informare completă, corectă și explicită cu privire la cerințe sau elemente ale achiziției, obiectul contractului și modul de desfășurare a procedurii de atribuire, inclusiv specificațiile tehnice ori documentul descriptiv, condițiile contractuale propuse, formatele de prezentare a documentelor de către candidați/ofertanți, informațiile privind obligațiile generale aplicabile *(art. 3 lit. z) din Legea nr. 98/2016, cu modificările și completările ulterioare)*

***Imobilul*** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înţelege terenul, cu sau fără construcţii, de pe teritoriul unei unităţi administrativ-teritoriale, aparţinând unuia sau mai multor proprietari, care se identifică printr-un număr cadastral unic;

***Imunizare la schimbările climatice*** înseamnă un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se în același timp respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050;

***Indicatori de etapa*** reprezinta repere cantitative, valorice sau calitative fata de care este monitorizat, intr-o maniera obiectiva si transparenta, progresul implementarii proiectului.

***Indicatori de fraudă-*** elemente de risc ce trebuie avute în vedere, în baza principiului bunelor practici, în scopul identificării indiciilor privind o posibilă fraudă; acești indicatori de fraudă reprezintă elemente de risc care trebuie verificate de autoritățile de management, prin mecanisme interne de control

***Indicii de fraudă-*** elemente de încălcare a normelor de obținere, utilizare și gestionare a fondurilor care dau naștere la proceduri administrative sau judiciare pentru a se stabili existența elementelor constitutive ale infracțiunii de fraudă

***Neregulă*** orice abatere de la legalitate, regularitate și conformitate în raport cu dispozițiile naționale și/sau europene, precum și cu prevederile contractelor ori a altor angajamente legal încheiate în baza acestor dispoziții, ce rezultă dintr-o acțiune sau inacțiune a beneficiarului ori a autorității cu competențe în gestionarea fondurilor europene, care a prejudiciat sau care poate prejudicia bugetul Uniunii Europene/bugetele donatorilor publici internaționali și/sau fondurile publice naționale aferente acestora printr-o sumă plătită necuvenit;

*(art. 2 alin. 1, lit. a) dn OUG nr. 66/2011, cu modificările și completările ulterioare)*

***Plan de monitorizare a proiectului*** reprezinta planul inclus in contractul de finantare prin care se stabilesc indicatorii de etapa care se vor monitoriza de catre autoritatea de management pe parcursul implementarii proiectului, modul de verificare, precum si tintele finale asumate pentru indicatorii de realizare si de rezultat care vor fi atinse in urma implementarii proiectului; utilizarea acestui plan are ca finalitate consolidarea si eficientizarea procesului de monitorizare a proiectelor de catre autoritatea de management.

***PMUD* -** instrumentul de planificare strategică teritorială prin care sunt corelate dezvoltarea teritorială a localităţilor din zona periurbană/metropolitană cu nevoile de mobilitate şi transport al persoanelor, bunurilor şi mărfurilor.

***Procedura de atribuire*** - etapele ce trebuie parcurse de autoritatea contractantă și de către candidați/ofertanți pentru ca acordul părților privind angajarea în contractul de achiziție publică să fie considerat valabil;

Procedurile de atribuire sunt:

a) licitaţia deschisă;

b) licitaţia restrânsă;

c) negocierea competitivă;

d) dialogul competitiv;

e) parteneriatul pentru inovare;

f) negocierea fără publicare prealabilă;

g) concursul de soluţii;

h) procedura de atribuire aplicabilă în cazul serviciilor sociale şi al altor servicii specifice;

i) procedura simplificată

*(art. 68 din Legea nr. 98/2016, cu modificările și completările ulterioare)*

***Regiunea de Dezvoltare Sud-Vest Oltenia*** cuprinde județele [Dolj](https://ro.wikipedia.org/wiki/Dolj), [Gorj](https://ro.wikipedia.org/wiki/Gorj), [Mehedinți](https://ro.wikipedia.org/wiki/Mehedin%C8%9Bi), [Olt](https://ro.wikipedia.org/wiki/Olt) și [Vâlcea](https://ro.wikipedia.org/wiki/V%C3%A2lcea), astfel cum au fost acestea grupate în cadrul Anexei la Legea nr. 315 din 28 iunie 2004 privind dezvoltarea regională în România.Regiunea este o entitate teritorială specifică, fără statut administrativ și fără personalitate juridică, ce corespunde diviziunilor de nivel NUTS 2 în Nomenclatorul unităților statistice teritoriale ale Uniunii Europene;

***Suspiciune de fraudă*-** neregula care determină inițierea unei proceduri administrative sau judiciare la nivel național în vederea stabilirii existenței unui comportament intenționat, în special a unei fraude, astfel cum se menționează la *articolul 1 alineatul (1) litera (a) din Convenția de la elaborată în temeiul articolului K.3 din Tratatul privind Uniunea Europeană, privind protecția intereselor financiare ale Comunităților Europene (art. 2 (a) - REG (UE) nr. 1970/2015, cu modificările și completările ulterioare)*